Hedmark og Oppland bedriftsidrettskrets

Orienteringsutvalget

Referat fra Årsmøtet 2017

Dato: 14.November 2017

Sted: Kvilheim

**Åpning**

Odd Nysæter, leder av o-utvalget, ønsket velkommen til årsmøte og årets premieutdeling.

70 spreke o-løpere hadde møtt opp. Alle arrangører ble rost for godt gjennomførte løp selv om været ved mange anledninger har vært så som så. Resultater har også i år blitt lagt ut samme kveld selv om det ved enkelte anledninger har blitt mye jobb med disse.

**Årsmøte**

Ved årsmøtets gjennomgang av sakslista var det 70 personer tilstede.

**Sak 1 Godkjenning av innkalling og stemmerett:**

Innkalling godkjent og alle fremmøtte fikk stemmerett.

**Sak 2 Valg av møteleder:** Odd Nysæter ble valgt.

**Sak 3 Valg av sekretær:** Kenneth Bilstad ble valgt.

**Sak 4 Valg av to til å skrive under protokollen:** Bjarne Harkinn og Tore Jørgensen ble valgt.

**Sak 5 Årsberetning:** Møteleder gjennomgikk årsberetningen. **Enstemmig godkjent.**

**Sak 6 Regnskap:** Regnskapsrapport for oktober forelå, og med de kjente faktura som kommer for premier, administrasjonskostnader og vedtatt tilskudd på kr.20 000 til Mjøso, vil regnskapet for 2017 balansere så å si i null. **Framlagte tall ble godkjent.**

**Sak 7 Innkomne forslag:**

**1.** Søknad om tilskudd fra Mjøs -O ble fra o-utvalgets side innstilt på tildeling av kr.20 000,- i 2017. ***Forslag ble vedtatt mot en stemme.***

**2.** Bedriftsidrettskretsen skal fra 01.01.18 ha kr.10,- pr. start i avgift som dekker administrasjonskostnader. Dette var forgående år kr. 12.500,- og det blir en betydelig økning for oss som har borti 4000 løpere på start i løpet av sesongen. Det blir en økning på over 300% som må sies å være betydelig, men lite vi kan gjøre noe med.

Odd Nysæter la fram forslag om å dekke dette ved å legge på startavgiften fra kr.60,- til kr.70,- og øke etteranmeldingsavgiften fra kr.100,- til kr.120,-. **G*odkjent mot en stemme.***

**Sak 8 Valg:**

Det ble ikke valgt nye for O-utvalget i år. Norsk Tipping tar over i 2018 og har ansvaret ut 2019. Løten kommune tar deretter over for 2020 og 2021.

Vår eminente ranking fører Ragnar Høsøien ble valgt til dette også for 2018. Ragnar tok på seg dette, men han ville ha en reserve eller noen som kan ta over på sikt.

Vi oppfordrer de som føler seg kallet til å være med på dette om å ta kontakt med o-utvalget. Det samme med å finne muligheter for å føre dette digitalt.

**Kaffepause**

I pausen mellom årsmøtet og premie utdeling ble det servert kaffe og kringle.

**Premieutdeling**

2016 var siste gang nisseserien fra Magnor Glassverk var tilgjengelig. Den har vært brukt som premie i en årrekke. I 2017 ble det derfor valgt «kortreiste» premier fra Fremstad gård i Stensengdalen. Noe som falt i smak.

265 premier samt medaljer for stafettene ble effektivt utdelt.

Det var en nedgang på 22 fra forrige år.

Adelskalenderen viser at det er arrangert 594 løp de siste 30 årene. ***Einar Stensby som løper for Løten kommune har startet i 588 av dem. Det var vært en god applaus!***

Rekrutteringspokalen ble i år vunnet av Handelsbanken med 1 ny løper, det måtte brukes % regning i år da det var mange med lik økning.

**Avslutning**

O-utvalgets leder Odd Nysæter ønsket å takke ranking fører Ragnar Høsøien med hans 30 strake år som ranking fører. Stein Arne Negård har også i år bidratt med fine bilder og innlegg på hjemmesiden etter hvert løp. Ny hjemmeside laget av Tore Jørgensen har blitt tatt veldig godt imot. Odd Erik Jordheim har vært støtte på resultatinnlegging også i år.

Disse fire ble takket for god hjelp og støtte til utvalget, og overrakt en gave for dette.

O-utvalget ble takket for innsatsen. Furnes Almenning ble takket for lånet av lokalet.

Til slutt takket Byggmakker Skattum for seg i o-utvalget og alle fremmøtte for en hyggelig kveld.

Referent: Kenneth Bilstad

-------------------------- ----------------------------

Bjarne Harkinn Tore Jørgensen